b"\n_START_ARTICLE_\nSetge de Toledo (1090)\n_START_SECTION_\nAntecedents\n_START_PARAGRAPH_\nL'any 1086, l'Emir d'Isbiliya, Al Mutamid, que havia posat en marxa una s\xc3\xa8rie d'agressius atacs als regnes ve\xc3\xafns sorgits de la descomposici\xc3\xb3 del Califat de C\xc3\xb2rdova va veure amena\xc3\xa7ats els seus dominis per Alfons VI de Castella, que havia conquerit Tulaytula el 1085 i la veia com s'introdu\xc3\xafen les paries, o homenatges, que refor\xc3\xa7aven l'economia del regne cristi\xc3\xa0, va demanar ajut als almor\xc3\xa0vits, que van desembarcar comandats per Yusuf ibn Tashfin a al-Yazira al-Jadr\xc4\x81 per derrotar els cristians a la Batalla d'az-Zallaqah, per\xc3\xb2 Yusuf va haver de retornar a l'\xc3\x80frica per la mort del seu fill._NEWLINE_Una segona crida de socors en 1088 fa guanyar a Yusuf ibn Tashfin la setge d'Aledo i percebre la debilitat dels regnes taifes, indecisos entre l'alian\xc3\xa7a amb els almor\xc3\xa0vits o els cristians. La seva posici\xc3\xb3 de for\xc3\xa7a el faculta per assentar-se en al-\xc3\x80ndalus en la tercera expedici\xc3\xb3 que envia (1090), aquest cop sense ser requerit.\n_START_SECTION_\nEl setge\n_START_PARAGRAPH_\nYusuf ibn Tashfin va desembarcar el 10 de juny de 1090 i es va dirigir directament a Toledo, com a primer moviment per la conquesta de tots els territoris musulmans. Els emirs taifes, sabedors de les intencions de l'almor\xc3\xa0vit, no li van donar suport en aquesta campanya i ja havien comen\xc3\xa7at les negociacions amb Alfons VI de Castella._NEWLINE_Les defenses de la ciutat estaven preparades per resistir un llarg setge, i la guarnici\xc3\xb3 ben preparada, i a m\xc3\xa9s a prop estaven els castells d'Oreja i Maqueda, i a mitjans de juliol, Yusuf ibn Tashfin va saber a mitjans de juliol que s'aproximava un contingent castell\xc3\xa0 i navarr\xc3\xa8s encap\xc3\xa7alat per Alfons VI de Castella i San\xc3\xa7 I d'Arag\xc3\xb3 i Pamplona, de manera que l'agost va aixecar el setge.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de comprovar la manca de suport que va rebre dels emirats, Yusuf ibn Tashfin els atac\xc3\xa0 aconseguint el control dels diversos regnes musulmans. Aix\xc3\xad, deposa el governant de Granada i situa en el seu lloc al seu cos\xc3\xad Sir com a governador dels territoris andalusins conquerits, amb la missi\xc3\xb3 d'atacar i annexionar nous regnes taifes. En 1090, els almor\xc3\xa0vits prenien M\xc3\xa0laga; el 1091, Almeria i Sevilla, Badajoz en 1.094 i Val\xc3\xa8ncia el 1102."